Tuholaisten ilmaantumisen ajatellaan usein johtuvan kodin tai muiden tilojen epähygieenisyydestä. Useimmissa tapauksissa tuholaisten ilmaantuminen on kuitenkin yksinkertaisesti vain huonoa tuuria. Tuholaiset voivat kulkeutua kotiin tai kiinteistöön huomaamatta esimerkiksi elintarvikepakkauksissa, matkatavaroissa tai talon rakenteiden kautta. Suosittelemme säännöllistä siivoamista, sillä sotkuisessa elinympäristössä tuholaisilla on paremmat edellytykset selvitä.